BB, CC of onderlaag? Kies reg vir jóú vel | SARIE
BB, CC of onderlaag? Kies reg vir jóú vel	deur Charis van den Heever
Serums, basislae, onderlae, BB-rome, CC-rome… Daar is net soveel velprodukte op die rak. Ons help jou kies wat is reg vir jóú Klik hier vir jou basiese velsorgroetine: Reiniger Afskilferaar Vogroom Sonskerm
Spesifieke probleme word deur ’n serum getakel, soos ’n onegalige velkleur en -tekstuur, en tekens van veroudering. Vandag is dit nie meer ’n luukse nie, maar ’n moet-hê vir jou velsorgroetine, sê Ashley Fernandes, nasionale opleidingsbestuurder van L’Oréal Luxe. Bevat ’n hoër konsentrasie aktiewe bestanddele as vogroom
Werk dieper in jou vel as vogroom
Wend dit aan vóór jou vogroom
Probeer saans ’n serum wat jou vel herstel
Wees spaarsamig – verpakking is so ontwerp dat een spuit genoeg is vir jou hele gesig
Dié produk is iets wat jy nie gaan mis as jy dit nie gebruik nie, maar as jy dit eers probeer het, sal jy nie daarsonder wil wees nie. ’n Basislaag sorg vir ’n ekstra-gladde gelaat sodat jou onderlaag of BB-room mooi vertoon, sê Lauren Engelbrecht, opleidingsbestuurder van Smashbox. Gee jou vel ’n gladde voorkoms deur fyn lyntjies en vergrote porieë te verbloem
Sommige formules bevat ook velsorgvoordele en teiken probleme soos pigmentasie, rooiheid, onsuiwerhede en dehidrasie
As jy ’n onegalige veltekstuur het, gebruik dit vóór ’n BB- of CC-room of onderlaag
Die BB staan vir beauty balm of blemish balm en dié produk het meer as een doel vir jou vel, sê Leila Marx, nasionale opleidingsbestuurder van Estée Lauder. Kombineer velsorg en grimering Die meeste bevog, bedek én behandel jou vel Die meeste bevat ’n sonbeskermingsfaktor (SBF) Sorg meestal vir ligte bedekking, hoewel sekere formules meer bied
Dra dit bo-oor of sonder jou vogroom, afhangend of die produk wat jy gebruik, bevog
Kies die skakering wat die naaste aan jou velkleur is, want die BB-room sal daarby aanpas
As jy sukkel met ’n onegalige velkleur, is ’n CC-room die oplossing. CC staan meestal vir colour correcting en help om jou velkleur egalig te laat vertoon, sê Leila. Korrigeer enige kleur wat verhinder dat jou vel egalig vertoon
Die meeste bevat ’n ligte tint wat sorg vir minimale bedekking, maar sommige bied meer bedekking
Wend dit aan ná jou vogroom
Dra dit alleen of onder ’n BB-room of onderlaag
Vir voller bedekking is ’n onderlaag steeds die beste keuse. Vandag se formules bevat ook velsorgvoordele, sê Leila. Sorg vir ’n egalige velkleur terwyl dit merkies en vlekkies bedek Die meeste formules bevat ’n SBF en het ook teenverouderingsvoordele
Wend dit aan ná jou vogroom, basislaag of CC-room
Tik ’n gesigpoeier daaroor om te sorg dat dit langer hou
KLIK HIER vir ‘n volledige velsorg-roetine vir jou vel Subscribe to our newsletter